Document ID: 31998D0419

KOMISSION PÄÄTÖS,
tehty 30 päivänä kesäkuuta 1998,
sellaisten kolmansien maiden luettelosta, joista kalastustuotteiden tuonti ihmisravinnoksi on sallittua, tehdyn päätöksen 97/296/EY muuttamisesta (tiedoksiannettu numerolla K(1998) 1849) (ETA:n kannalta merkityksellinen teksti) (98/419/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon sellaisten kolmannen maan laitosten väliaikaisten luetteloiden laatimista siirtymäkauden ajaksi koskevista yksityiskohtaisista säännöistä, joista jäsenvaltioilla on lupa tuoda tiettyjä eläintuotteita, kalastustuotteita ja eläviä simpukoita, 22 päivänä kesäkuuta 1995 tehdyn neuvoston päätöksen 95/408/EY (1), sellaisena kuin se on muutettuna päätöksellä 97/34/EY (2), ja erityisesti sen 2 artiklan 2 kohdan ja 7 artiklan,
sekä katsoo, että
komission päätöksessä 97/296/EY (3), sellaisena kuin se on muutettuna päätöksellä 98/148/EY (4), luetellaan niiden kolmansien maiden nimet, joista ihmisravinnoksi tarkoitettujen kalastustuotteiden tuonti on sallittua, siten että luettelon I osassa on maat, joita koskee erityinen päätös, ja II osassa maat, jotka ovat päätöksen 95/408/EY 2 artiklan 2 kohdan säännösten mukaisia,
komission päätöksissä 98/420/EY (5), 98/421/EY (6), 98/422/EY (7), 98/423/EY (8), 98/424/EY (9), vahvistetaan Nigeriasta, Ghanasta, Tansaniasta, Falklandin saarilta ja Malediiveista peräisin olevien kalastus- ja vesiviljelytuotteiden erityiset tuontiedellytykset; tämän vuoksi Nigeria, Ghana, Tansania, Falklandin saaret ja Malediivit olisi lisättävä liitteessä I olevan I osan luetteloon maista ja alueista, joista kalastustuotteiden tuonti ihmisravinnoksi on sallittua,
Kap Verde, Latvia, Liettua, Nicaragua, Benin, Kazakstan, Guinea Conaksi, Papua-Uusi-Guinea, Malta, Mauritius, Jamaika, Kamerun, T Osekki, Israel, Hongkong ja Uganda ovat osoittaneet täyttävänsä päätöksen 95/408/EY 2 artiklan 2 kohdassa tarkoitettuja vastaavat edellytykset; sen vuoksi liitteen I luetteloa on tarpeen muuttaa siten, että sen II osaan lisätään mainitut maat,
tietyt maat ja alueet, jotka eivät vielä ole luettelossa mutta jotka harjoittavat tällä hetkellä tuontia yhteisöön, ovat toimittaneet tietoja, joiden mukaan ne täyttävät vähintään yhteisön asettamia vastaavat edellytykset; koska näiden maiden ja alueiden osalta tarvitaan lisätietoja, ne luetellaan uudessa liitteessä II,
uuteen liitteeseen II sisältyvistä kolmansista maista tapahtuvan tuonnin keskeytymisen välttämiseksi neuvoston asetuksen 91/493/EY (10) 11 artiklan 7 kohtaa sovelletaan edelleen siirtymäkauden ajan liitteessä II olevista maista ja alueilta tuotaviin kalastustuotteisiin,
komission on arvioitava, soveltavatko tämän päätöksen liitteisiin toistaiseksi kuulumattomat maat ja alueet yhteisöön viemiinsä kalastustuotteisiin edellytyksiä, jotka vastaavat vähintään yhteisötuotteiden tuotannolle ja markkinoille saattamiselle asetettuja edellytyksiä, ja
tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Muutetaan päätös 97/296/EY seuraavasti:
1) Korvataan 1 ja 2 artikloissa viittaus "liitteessä" viittaukseksi "liitteessä I".
2) Korvataan 3 artiklan 1 kohta seuraavasti:
"1. Sen estämättä, mitä 2 artiklassa säädetään, jäsenvaltiot voivat tuoda edelleen 31 päivään tammikuuta 1999 saakka luettelossa II olevista maista ja alueilta tulevia kalastustuotteita direktiivin 91/493/ETY 11 artiklan 7 kohdan mukaisesti."
3) Korvataan päätöksen 97/296/EY liite tämän päätöksen liitteellä I ja liitteellä II.
2 artikla
Tätä päätöstä sovelletaan 1 päivästä heinäkuuta 1998.
3 artikla
Tämä päätös on osoitettu kaikille jäsenvaltioille.
Tehty Brysselissä 30 päivänä kesäkuuta 1998.

Labels: 0
3
5
6